സുപ്രീം കോടതി ജഡ്ജി നിയമനം കൊളീജിയം മതിയായ ശ്രദ്ധ നല്കിയില്ലെന്ന് ആരോപണം സുപ്രീം കോടതി ജഡ്ജിമാരെ നിയമിക്കുന്നതില് കൊളീജിയം മതിയായ ശ്രദ്ധ നല്കിയില്ലെന്ന് ആരോപണം ഉയരുന്നു. സ്ത്രീകള്, ദളിതര് തുടങ്ങി പിന്നോക്ക വിഭാഗത്തില് നിന്നും പട്ടികയില് പ്രാധിനിധ്യം ഉറപ്പാക്കാന് കൊളീജിയത്തിനു കഴിഞ്ഞില്ല എന്നതാണ് ആരോപണം. സംവരണം ജഡ്ജി നിയമനത്തില് മാനദണ്ഡം അല്ലെങ്കിലും രാജ്യത്തെ പരമോന്നത കോടതിയിലെ ചുമതലകളില് മാതൃക സൃഷ്ടിക്കണമായിരുന്നു എന്നാണ് വിമര്ശകര് വിലയിരുത്തുന്നത്. സുപ്രീം കോടതിയുടെ തന്നെ ചരിത്രത്തില് ആദ്യമായി ഒന്പത് ന്യായാധിപന്മാര് ആണ് ഇന്ന് ചുമതല ഏറ്റെടുക്കുന്നത്. ഈ ഘട്ടത്തിലാണ് ജഡ്ജിമാരുടെ നിയമനത്തില് മതിയായ കരുതല് ഉണ്ടായില്ല എന്ന ആരോപണം ഉയരുന്നത്. ദളിത് ന്യൂനപക്ഷങ്ങളില് നിന്ന് മതിയായ പ്രാധിനിത്യം കൊളീജിയം തയ്യാറാക്കിയ ലിസ്റ്റില് ഉണ്ടായില്ല എന്നാണ് ഉയരുന്ന ആരോപണം. അതേസമയം, സംവരണം നിയമനത്തില് നിര്ബന്ധം അല്ലെങ്കില് തന്നെയും സാമൂഹ്യ തുല്യത ഉറപ്പ് വരുത്തുന്ന ഇന്ത്യയില് രാജ്യത്തെ ഉന്നത നീതിപീഠം മാതൃകയാകേണ്ടതായിരുന്നു എന്നും വിലയിരുത്തുന്നവര് ഉണ്ട്. പ്രാധിനിധ്യം ഉറപ്പ് വരുത്തുന്നതില് ഹൈക്കോടതി കൊളീജിയത്തിന്െറ ഭാഗത്ത് നിന്നും മതിയായ ശ്രദ്ധ ഉണ്ടായില്ല. കഴിവുറ്റ ന്യായാധിപന്മാരെ ന്യൂനപക്ഷ ദളിത് പിന്നോക്ക മേഖലകളില് നിന്ന് കണ്ടെത്താന് കഴിഞ്ഞില്ലെന്നും ആരോപണം ഉണ്ട്. മുന്പ് ഗുജറാത്ത് ഹൈക്കോടതി ചീഫ് ജസ്റ്റിസ് ചുമതല ലഭിക്കുമായിരുന്ന ഘട്ടത്തില് മുതിര്ന്ന ന്വായധിപനായ അഖില് കുറെഷിയെ ബോംബെ ഹൈക്കോടതിയിലേക്ക് മാറ്റിയിരുന്നു. പിന്നീട് ബോംബെ ഹൈക്കോടതി ചീഫ് ജസ്റ്റിസ് സ്ഥാനത്തേക്ക് സുപ്രീം കോടതി കൊളീജിയം കുറെഷിയെ നിര്ദ്ദേശിച്ചു. എങ്കിലും നിലവിലെ പട്ടികയില് രാജ്യത്തെ മുതിര്ന്ന ന്യായാധിപനായ കുറേഷിക്ക് സ്ഥാനം ലഭിക്കാത്തത് ഈ ആരോപണങ്ങള് ശക്തിപ്പെടുത്തുന്നുണ്ട്. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക